ปัจจุบันกำลังรักษาสิวอุดตันโดยใช้ epiduo และใช้ skinoren รักษารอยสิว อยากทราบว่าจะใช้ผลิตภัณฑ์ที่มีส่วนผสมของ aha bha ด้วยได้มั้ยครับ อีกคำถามคือสงสัยว่าสิวอุดตันยุบไปเองได้หรือไม่ เพราะสังเกตว่าสิวจะหายเมื่อสิวอุดตันถูกผลักออกมาให้อักเสบ พอหายอักเสบจะเป็นไตเหมือนเดิมแต่จะยุบไปเอง อยากทราบว่ามันสามารถยุบไปเองโดยไม่อักเสบและทิ้งรอยได้มั้ยครับ
สวัสดีค่ะ สิว เป็นการอักเสบของผิวหนังที่มีการอุดตันของน้ำมันและเซลล์ผิวหนังที่ตายแล้วบริเวณรูขุมขน เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลังโดยปกติแล้วสิวเม็ดเล็กๆมักค่อยๆยุบไปได้เอง ยกเว้นในบางกรณีที่เป็นสิวหัวหนองขนาดใหญ่ หรือเป็นสิวในบริเวณกว้างที่อาจต้องใช้ยาฆ่าเชื้อรับประทานหรือยาทาฆ่าเชื้อเฉพาะที่เช่น ยาคลินดามัยซิน (Clindamycin) ร่วมกับเบนโซอิล เพอร์ออกไซด์ และอีริโทรมัยซิน (Erythromycin) ร่วมกับเบนโซอิล เพอร์ออกไซด์ โดยยาตัวที่กล่าวมาก็เป็นยารักษาสิวชนิดหนึ่งเช่นกัน สามารถใช้ต่อไปได้ตามแพทย์สั่งส่วนผลิตภัณฑ์ที่ถามมาเพิ่มเติมนั้นเป็นกรดผลไม้ โดยอาจมีฤทธิ์ช่วยรักษาหลุมสิวตื้นๆได้ แต่ถ้ากำลังมีสิวอุดตันหรือสิวอักเสบอยู่ ไม่ควรใช้สิวอุดตันนั้นสามารถยุบไปได้เองค่ะ กรณีเป็นมากหรือขนาดใหญ่ อาจต้องใช้ยาฆ่าเชื้อหรือฉีดยารักษาเฉพาะที่เป็นรายๆไปการดูแลตัวเองเบื้องต้น รักษาความสะอาดบริเวณที่เป็นสิว โดยใช้น้ำเปล่าหรือน้ำสบู่อ่อนๆล้างวันละ 2 ครั้ง ไม่ควรล้างบ่อยเกินวันละ 2 ครั้งเช่นกันค่ะ และไม่ไปแคะแกะเกาสิวเด็ดขาดเพราะจะเพิ่มโอกาสการติดเชื้อและทำให้เกิดรอยแผลเป็นตามมาได้